Ispaniyaning Talgo kompaniyasi yaqin orada O‘zbekistonga yetkazilishi kutilayotgan yangi tezyurar poyezdning ilk suratlari bilan bo‘lishdi. Suratda mamlakatimizga yo‘llanishga tayyor poyezd aks etgan. Kelishuvga ko‘ra, Talgo-250 poyezdlari joriy yilning mart va may oylarida O‘zbekistonga yetkaziladi. Ularning xaridiga oid shartnoma 2015 yilning noyabr oyida imzolangan. Uning umumiy qiymati - 42 million dollardan ortiq. Yangi poyezdlar Toshkent-Buxoro yo‘nalishida ekspluatatsiya qilinadi. Qurilish loyihasining umumiy bahosi - 400 million dollardan ortiq.